આ ઘટનામાં ન્યાયપ્રક્રિયા, અમલદારશાહી, નેતાગીરી અને સાથે સાધુઓની ભૂમિકાનો પણ ઉઘાડ થાય છે. સિયારામ મય જોરી જુગ પાની… ચોપાઈ ગાનારા, રોજ પ્રભુનાં ચરણ પખાળવાવાળા આ મુદ્દે કદી બે શબ્દો પણ બોલ્યા નથી. દ્રૌપદીના ચીરહરણ વખતે સૌ ચૂપ હતા એમ અક્ષરધામ હુમલામાં ઘાણીફૂટ ગોળીઓમાં આટલા બધા વીંધાયા છતાં તેની ફેરતપાસ માટે કોઈ કશું બોલતું નથી. મૃતકોના પરિવારજનોનાં આંસુ સારવા ૨૪ સપ્ટેમ્બર પછી આજદિન સુધી કોઈ ત્યાં ગયું નથી. આ બહુ દુઃખની વાત કહેવાય.